open-index/open-wikipedia-markdown huggingface dataset:
U-29 (1936)

**U-29** oli Saksan laivaston tyypin VIIA sukellusvene toisessa maailmansodassa. Se teki seitsemän partiomatkaa, joiden aikana alus upotti 12 kauppalaivaa yhteensä 67&nbsp;277 bruttorekisteritonnia sekä lentotukialus *[[HMS Courageous (50)|HMS Courageousin]]*.

## Valmistus

Alus tilattiin 1. huhtikuuta 1935 AG Weseriltä Bremenistä, missä köli laskettiin 2. tammikuuta 1936. Se laskettiin vesille 29. elokuuta ja otettiin palvelukseen 16. marraskuuta ensimmäisenä komentajanaan Hans Fischer.

## Palvelus
Vene liitettiin palvelukseen otettaessa 2. sukellusvenelaivueeseen, kunnes se siirrettiin tammikuussa 1941 24. (koulutus)laivueeseen. Alus siirrettiin 1. syyskuuta 23. laivueeseen, missä se oli koulutustehtävissä ja siirrettiin edelleen joulukuussa 1943 21. laivueeseen.

Aluksen miehistö upotti aluksensa 4. toukokuuta 1945 Kupfermühlen lahteen. Hylky romutettiin 1948.

### Purjehdukset
*1. Purjehdus 19. elokuuta 1939, Wilhelmshaven  - 26. syyskuuta, Wilhelmshaven
**8. syyskuuta C. T. Bowring and Companyn tankkeri *MV Regent Tiger* 10176 brt 
**13. syyskuuta hinaaja *SS Neptunia* 798 brt 
**14. syyskuuta British Tanker Companyn tankkeri *MV British Influence* 8431 brt 
**17. syyskuuta Britannian kuninkaallisen laivaston lentotukialus ''HMS Courageous'' 22500 brt 
*2. Purjehdus 14. marraskuuta, Wilhelmshaven - 16. joulukuuta, Wilhelmshaven (epäonnistunut miinanlasku matka Milford Havenin edustalle)
*3. Purjehdus 6. helmikuuta 1940, Wilhelmshaven - 12. maaliskuuta 1940 Wilhelmshaven (miinanlasku matka Newportin edustalle)
**3. maaliskuuta Bristol Steam Navigation Companyn rahtialus *SS Cato* 710 brt (
**4. maaliskuuta Joseph E. Murrell and Sonsin rahtialus *SS Thurston* 3072 brt (
**4. maaliskuuta Furness, Withy and Companyn rahtialus *MV Pacific Reliance* 6717 brt ( saattue HX-19)
* Siirto Wilhelmshavenista Trondheimiin 14. -23. huhtikuuta 1940
*4. Purjehdus 27. huhtikuuta, Trondheim - 4. toukokuuta, Wilhelmshaven
*5. Purjehdus 27. toukokuuta, Wilhelmshaven - 11. heinäkuuta,  Wilhelmshaven
**26. kesäkuuta kreikkalainen rahtialus *SS Dimitros* 5254 brt (
**1. heinäkuuta kreikkalainen rahtialus *SS Adamastos* 7466 brt (
**2. heinäkuuta panamalainen rahtialus *SS Santa Margarita* 4919 brt (
**2. heinäkuuta United Molasses Companyn tankkeri *MV Athellaird* 8999 brt () saattueesta OB-176
* Siirto Wilhelmhavenista Bergeniin 2.-5. syyskuuta 1940
*6. Purjehdus 11. syyskuuta 1940, Bergen - 1. lokakuuta, Lorient
**25. syyskuuta Alfred Holt and Companyn rahtialus *MV Eurymedon* 6223 brt ( saattuesta OB-217
*7. Purjehdus 26. lokakuuta 1940, Lorient - 3. joulukuuta, Wilhelmshaven

## Päälliköt
*Heinz Fischer 16. marraskuuta 1936 - 31. lokakuuta 1938
*Georg-Heinz Michel 1. marraskuuta 1938 - 3. huhtikuuta 1939
*Otto Schuhart 4. huhtikuuta 1939 - 2. tammikuuta 1941
*Georg Lassen 3. tammikuuta - 14. syyskuuta 1941
*Heinrich Hasenschar 15. huhtikuuta 1941 - 5. toukokuuta 1942
*Karl-Heinz Marbach 6. toukokuuta - 30. kesäkuuta 1942
*Rudolf Zorn 15. marraskuuta 1942 - 20. elokuuta 1943
*Eduard Aust 21. elokuuta - 2. marraskuuta 1943
*Graf Ulrich-Philipp von und zu Arco-Zinneberg 3. marraskuuta 1943 - 17. huhtikuuta 1944

## Lähteet
Red Bull RB7

**Red Bull RB7** oli itävaltalaisen Red Bull -tallin käyttämä auto kaudella 2011. Tallin kuljettajina toimivat Sebastian Vettel ja Mark Webber. Autolla voitettiin 12 kauden 19:stä osakilpailusta ja kuljettajien sekä valmistajien maailmanmestaruus.

## Formula 1 -tulokset

## Aiheesta muualla
Long Live Rock ’n’ Roll (kappale)

**Long Live Rock 'n' Roll** on Rainbow-yhtyeen kappale ja single samannimiseltä albumilta, joka julkaistiin vuonna 1978. Ritchie Blackmoren ja Ronnie James Dion kirjoittama kappale pääsi Britanniassa sijalle 33.

## Kappaleet singlellä
**A-puoli**
#
**B-puoli**
#

*Lähde:

## Kokoonpano
*Ritchie Blackmore – kitara
*Ronnie James Dio – laulu
*David Stone – kosketinsoittimet
*Bob Daisley – bassokitara
*Cozy Powell – rummut

## Lähteet
Aleksandr Harlov

**Aleksandr Harlov** (s. 18. maaliskuuta 1958 Taškent, Uzbekistanin SNT) on uransa lopettanut neuvostoliittolainen yleisurheilija, joka kilpaili 400 metrin aitajuoksussa.

Harlov voitti 400 metrin aitajuoksussa pronssia Helsingin MM-kisoissa 1983. Hän osallistui myös 1980 kesäolympialaisiin, jossa hän pääsi välieriin asti. Lisäksi Harlov on voittanut 400 metrin aidat kesäuniversiadeissa 1983. Harlovin ennätys lajissa on vuonna 1983 juostu 48,78.

## Lähteet

## Aiheesta muualla
*
Rock Against Bush, Vol. 1

**Rock Against Bush, Vol. 1** on Fat Wreck Chordsin vuonna 2004 julkaisema kokoelma-albumi, joka sisältää Yhdysvaltain silloista presidenttiä George W. Bushia kritisoivia punk-kappaleita. Albumi julkaistiin 4. huhtikuuta 2004, noin puoli vuotta ennen vuoden 2004 presidentinvaaleja. Albumilla esiintyy useita nimekkäitä punk-yhtyeitä, muun muassa Rise Against, Against Me! ja Authority Zero.

Levyn toinen osa, *[[Rock Against Bush, Vol. 2]]*, julkaistiin saman vuoden elokuussa.

## Kappalelista
# "Nothing to Do When You're Locked Away in a Vacancy" - None More Black  – 2:07 *
# "Moron" - Sum 41  – 1:39 *
# "Warbrain" - Alkaline Trio  – 2:27 *
# "Need More Time" - Epoxies  – 2:29
# "The School of Assassins" - Anti-Flag  – 2:37 *
# "Sink, Florida, Sink" (Electric) - Against Me!  – 2:10 *
# "Baghdad" - The Offspring  – 3:18 *
# "Lion and the Lamb" - The Get Up Kids  – 3:22 *
# "Give It All" - Rise Against  – 2:49
# "No W" - Ministry  – 3:13 *
# "Sad State of Affairs" - Descendents  – 2:35 *
# "Revolution" - Authority Zero  – 2:23 *
# "!Paranoia! Cha-Cha-Cha" - The Soviettes  – 2:04 *
# "That's Progress" - Jello Biafra with D.O.A.  – 3:14
# "Overcome (The Recapitulation)" - Rx Bandits  – 3:43
# "No Voice of Mine" - Strung Out  – 2:30 *
# "To the World" - Strike Anywhere  – 3:21
# "Heaven is Falling" (Bad Religion Cover) - The Ataris  – 2:38 *
# "God Save the USA" - Pennywise  – 3:06
# "Normal Days" - Denali  – 3:25
# "The Expatriate Act" - The World/Inferno Friendship Society  – 3:02 *
# "No News is Good News" - New Found Glory  – 2:58 *
# "Basket of Snakes" - The Frisk  – 2:31 *
# "Jaw, Knee, Music" - NOFX  – 2:31 *
# "It's the Law" - Social Distortion  – 2:35
# "The Brightest Bulb Has Burned Out" - Less Than Jake featuring Billy Bragg  – 4:52*

 aiemmin julkaisematon kappale

## Lähteet
59 Elpis

**59 Elpis** on suuri päävyöhykkeen asteroidi. Sen löysi Jean Chacornac 12. syyskuuta 1860. 

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on CP- tai B-luokkaa.

Asteroidin massa on .

Asteroidi nimettiin kreikankielisen toivoa tarkoittavan sanan mukaan, jonka henkilöitymä Elpis on kreikkalaisen mytologian hahmo.

## Lähteet
*NASA:n JPL 

### Viitteet
60 Echo

**60 Echo** on päävyöhykkeen asteroidi. Sen löysi James Ferguson 14. syyskuuta 1860.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on S-luokkaa.

Asteroidi nimettiin Oreadin nimeltä Ekho mukaan. Asteroidia kutsuttiin ensin Titaniaksi, mutta se muutettiin koska nimi oli jo käytössä.

## Lähteet
Dominic Storey

**Dominic Storey** (s. 25. lokakuuta 1989 Auckland) on uusiseelantilainen moottoriurheilija. Hän aloitti uransa karting-sarjoissa. Vuonna 2006 hän kilpaili Formula BMW Asia-sarjassa sijoittuen viidenneksi. Vuonna 2007 Storey kilpaili Toyota Racing Series-sarjassa sijoittuen seitsemänneksi. Hän kilpaili myös kaksi kilpailua Formula BMW UK sarjassa. Vuonna 2008 Storey kilpaili Formula Renault-sarjassa. Seuraavana vuonna hän kilpaili Eurocup Formula Renault, Formula Renault 2.0 ja Britannian F3-sarjoissa. Vuonna 2011 Storey kilpaili neljä kilpailua GP3-sarjassa Addax-tallissa ja kaksi kilpailua Formula Renault 3.5-sarjassa.

## GP3 -tulokset
Daniel Oliveira

**Daniel Oliveira** (s. 12. heinäkuuta 1985) on brasilialainen ralliautoilija.

Oliveira osallistui ensimmäistä kertaa rallin MM-sarjaan vuonna 2009 Argentiinan rallissa, jossa hän sijoittui sijalle 23. Vuonna 2010 Oliveira kilpaili IRC-sarjassa saavuttaen kaksi pistettä. Oliveira kilpaili MM-sarjassa vuosina 2011 ja 2012 Brazil World Rally Team -tallissa.

## Lähteet
ANI (kuvatiedostomuoto)

**ANI** on kuvatiedostomuoto, jota käytettävät Microsoft Windows -käyttöjärjestelmän animoidut kursorit. Formaatti perustuu Microsoftin RIFF -tiedostomuotoon, jota käytetään tallentamaan animaatiotiedoston yksittäisiä kuvia. ANI-formaatti mahdollistaa tallennettujen yksittäiskuvien näyttämisen uudelleen eri järjestyksessä. Esimerkiksi, jos formaattiin on tallennettu kuvat 1, 2 ja 3, ne voi näyttää järjestyksessä 1-2-3-2-1-alusta.
APNG

**APNG** eli **Animated Portable Network Graphics** on kuvatiedostomuoto, joka toimii epävirallisena laajennuksena PNG-tiedostomuotoon. Kuvatiedostomuodon avulla voi luoda animoituja PNG-kuvia, jotka toimivat samalla tavalla kuin GIF-kuvat. APNG-kuvat tallennetaan PNG-tiedostomuotoon, jotta vanhemmatkin järjestelmät kykenevät esittämään kuvia (usein tosin vain ensimmäisen kuvan).

## Katso myös
*GIF
*PNG
EC-numero

**EC-numero** (Enzyme Commission) on entsyymien katalysoimiin reaktioihin perustuva niiden luokitteluun käytettävä numerosarja. 

## Historia
Entsyymien nimeäminen on ollut sekavaa ja yleisesti käytetyt triviaalinimet eivät välttämättä kertoneet tarkasti entsyymin katalysoimasta reaktiosta. Niinpä IUBMB perusti komitean selkeyttämään entsyymien nimeämistä. Komitean työn tuloksena valmistui vuonna 1961 ensimmäinen versio entsyymien luokittelusta, jossa entsyymit jaettiin kuuteen luokkaan niiden katalysoimien reaktioiden mukaan.

## EC-numeron muodostaminen
EC-numero koostuu Tunnuksesta EC ja neljästä luvusta, jotka erotetaan toisitaan pisteillä. Ensimmäinen numero kertoo pääluokan, johon entsyymi kuuluu ja minkä tyyppistä reaktiota se katalysoi. Toinen numero kertoo alaluokan ja lisätietoa reaktiosta. Kolmas numero antaa lisätietoa reaktiosta ja neljäs numero kertoo substraattispesifisyyden.

### Entsyymien pääluokat

## Lähteet

## Aiheesta muualla
* Enzyme nomenclature IUBMB
* BRENDA Enzyme Database
Rosemarie Whyte

**Rosemarie Whyte** (s. 8. syyskuuta 1986) on jamaikalainen yleisurheilija ja olympiamitalisti, joka kilpailee pikajuoksussa.

Whyte on osallistunut olympialaisiin kerran, vuonna 2008. Hän sijoittui tuolloin 400 metrillä henkilökohtaisen kilpailun seitsemänneksi ajallaan 50,68 sekuntia ja oli myöhemmin 4&nbsp;×&nbsp;400 metrin viestissä maansa pronssia voittaneen joukkueen jäsen. Whyte juoksi samassa lajissa joukkueensa ensimmäisen osuuden Berliinin MM-kisoissa 2009 ja voitti hopeaa Jamaikan hävittyä Yhdysvalloille reilut kolme sekuntia. Daegun MM-kilpailuissa 2011 hän selviytyi 400 metrillä välieriin. Pitkässä viestissä hän juoksi avausosuuden toiseksi sijoittuneessa Jamaikan joukkueessa. Lontoon olympialaisissa 2012 hän sijoittui 400 metrillä kahdeksanneksi ja juoksi toisen osuuden pronssia saaneessa Jamaikan 4&nbsp;×&nbsp;400 metrin viestijoukkueessa.

Whyte voitti 400 metrin Jamaikan-mestaruuden vuonna 2008. Hänen ennätyksensä 400 metrillä on 49,84 sekuntia, jonka hän juoksi Lontoossa 2011.  

## Lähteet
Give It All

**Give It All** on punk rock-yhtye Rise Againstin julkaisema kappale vuodelta 2004. Se julkaistiin yhtyeen kolmannen albumin, Siren Song of the Counter Culturen, ensimmäisenä singlenä. Kappaleesta kuitenkin julkaistiin jo aiemmin samana vuonna hieman Siren Song of the Counter Culturen kappaleesta poikennut versio Yhdysvaltain silloista presidenttiä George W. Bushia kritisoineella kokoelma-albumilla Rock Against Bush, Vol. 1. 

## Musiikkivideo
Give It Allin musiikkivideon ohjasi James Cox ja tuotti Justin Cronkite. Videossa bändi soittaa kappaletta Chicagon metrossa samalla kun ryhmä naamioituneita toimistotyöntekijöitä lähtee yöllä ulos tekemään erilaisia asioita, muun muassa vaihtamaan rauhanomaisia yhdysvaltalaisia sotilaita esittävän videon sotavideoon, liimaamaan eläintarhan häkkeihin "olen viettänyt koko elämäni häkissä" -tarroja ja kirjoittamaan McDonald'sin Big Mac -mainostauluun tekstin "42 grammaa sydänkohtausta". Tämän jälkeen toimistotyöntekijät vaihtavat päälleen normaalit puvut ja menevät töihin. Videon lopuksi yksi työntekijöistä liimaa pomonsa toimiston oveen samanlaisen tarran joita he liimasivat eläintarhaan.

## Aiheesta muualla
* Give It All -musiikkivideo Youtube
Lasse Peltonen

**Lasse Peltonen** (28. toukokuuta 1931 Merikarvia) on Ilmajoella asuva entinen peruskoulunopettaja ja musiikkipedagogi, joka tunnetaan monien kansanmusiikkiryhmien harjoittajana ja johtajana. Näistä tunnetuin on Peuralan pelimannit.

Vuonna 1993 Peltonen sai Suomen Kansanmusiikkiliitolta oltermannin ja vuonna 2011 Kaustisen kansanmusiikkijuhlilta mestaripelimannin arvonimen.

Peltonen valmistui kansakoulunopettajaksi Rauman seminaarista 1953 ja toimi pitkään Ilmajoen Peuralan koulun opettajana. Hän perusti Peuralan pelimannit 1960-luvun alussa tukemaan koulun musiikinopetusta. Musiikkia hän on opiskellut muun muassa Etelä-Pohjanmaan Musiikkiopistossa, Klemetti-opistossa sekä yksityisesti, instrumentteinaan viulu, alttoviulu, kontrabasso, klarinetti ja laulu. Opettajia ovat olleet Harald Andersen,  Jukka Hapuoja, Eino Haipus, Ilkka Kuusisto, Eelis Panula, Erkki Pohjola, Aatos Rintakoski ja Arvo Räikkönen.

Lasse Peltosen poika on Seinäjoen kaupunginorkesterin sellisti Jussi Peltonen, jonka lapsia ovat sellisti Samuli Peltonen ja pianisti Anna-Mari Peltonen. 

## Levytyksiä
*Peltosen pelimannit: *[[Samuel Rinta-Nikkola|Samuel Rinda-Nickolan]] nuottikirjasta* (Finnlevy 1971)
*Peuralan pelimannit: *Yxi kaunis papillinen polska*, omakustanne-CD 1984
*Peuralan pelimannit ja Peuralan lapsikuoro: *Ilmajoen Peurala laulaa ja soi*, omakustanne-CD 1992

## Lähteet
RN Caio Duilio

**Caio Duilio** on ollut ainakin neljän Regia Marinan ja Marina Militaren aluksen nimenä. Alukset on nimetty roomalaisen sotapäällikön Gaius Duiliuksen mukaan.
*RN Caio Duilio (1876), Duilio-luokan taistelulaiva
*RN Caio Duilio (1913), Andrea Doria -luokan taistelulaiva
*Caio Duilio (1962), Andrea Doria -luokan helikopteriristeilijä
*Caio Duilio (2007), Orrizonte-luokan fregatti
ULAS J1120+0641

**ULAS J1120+0641** on kvasaari, jonka löytämisestä tiedotettiin 29. kesäkuuta 2011. Sen punasiirtymäksi on mitattu 7,085, mikä viittaa siihen, että kvasaari nähdään Maassa sellaisena kuin se oli noin 770 miljoonaa vuotta alkuräjähdyksen jälkeen eli noin 13 miljardia vuotta sitten. Tällöin se on kaukaisin havaittu kvasaari. Sen valovoima on 6,3 × 1013 L<sub>o</sub> ja sen keskuksessa olevan supermassiivisen mustan aukon massa 2 × 109 M<sub>O</sub>

## Lähteet

## Aiheesta muualla
*Brilliant, but Distant: Most Far-Flung Known Quasar Offers Glimpse into Early Universe Scientificamerican.com
Oraonit

**Oraonit** ovat dravidalaista kurukhin kieltä puhuva kansa. Noin puolet heistä asuu Intian Biharin osavaltiossa etupäässä Chota Nagpurin tasangolla ja loput Madhya Pradeshissa, Orissassa ja Länsi-Bengalissa. Oraoneja on myös Bangladeshissa sekä vähemmässä määrin Nepalissa ja Bhutanissa. Eri arvioiden mukaan heidän kokonaismääränsä on 2–4,5 miljoonaa.

Oraonien uskotaan muuttaneen alueelle Etelä-Intiasta. Kulttuuriltaan heitä lähin kansa ovat mundat. Intiassa oraonien virallinen asema on ”heimokansa” (). Perinteinen elinkeino on maanviljely ja tärkein viljelyskasvi riisi. Kotieläimiä ovat vuohet, lampaat, siat, kanat ja ankat. Lisäksi harjoitetaan metsästystä, kalastusta ja keräilyä. Osa oraoneista työskentelee suurviljelmillä, kaivoksissa, rakennustöissä ja palveluammateissa.

Suurin osa oraoneista on perinteisen uskonnon harjoittajia ja muodollisesti hinduja. Pieni vähemmistö on kristittyjä. Naapurikansojensa mundien ja marioiden tavoin oraonit ovat tulleet tunnetuiksi kylvökauden alussa vietettävän Sarhul-juhlan yhteydessä suoritetuista ihmisuhreista. Maan hedelmällisyyden jumalattarelle tehtyjä ihmisuhreja raportoitiin vielä 1980-luvulla. Oraonit tunnetaan myös heidän keskuudessaan 1900-luvun alussa vaikuttaneista brittiläisen kolonialismin vastaisista liikkeistä.

## Lähteet
Maksim Zimin

**Maxim Zimin** (ven. **Максим Зимин**) (s. 28. huhtikuuta 1994 Barnaul, Siperia) on venäläinen moottoriurheilija. Hän aloitti uransa karting-sarjoissa vuonna 2001. Vuonna 2005 hän voitti sekä Venäjän että Moskovan Cupin. Vuonna 2008 Zimin voitti Suomen Viking Trophyn. Vuonna 2010 Zimin kilpaili Italian Formula Abarth ja Formula Renault 2.0 sarjoissa. Hän sijoittui viidenneksi molemmissa sarjoissa. Vuonna 2011 Zimin kilpaili GP3-sarjassa Jenzer-tallissa. Britannian kilpailussa Zimin kolaroi Matias Laineen vaarallisesti ulos kilpailusta. Tämän seurauksena hänet hylättiin kilpailusta ja hän sai kilpailukiellon sprinttikilpailuun. Hän ei saavuttanut pisteitä.

## GP3-tulokset
Hierronpodenco

**Hierronpodenco** () on kanarialainen metsästyskoirarotu El Hierron saarelta. Se on mitä todennäköisimmin sukua kanarianpodencolle.

## Ulkonäkö
Rotu muistuttaa pienikokoista kanarianpodencoa, ja onkin tavallaan sen kääpiömuunnos. Ainoa ero muihin kanarialaisiin podencoihin on se, että sen raajat ovat lyhyemmät. Säkäkorkeus vaihtelee n. 35 cm molemmin puolin. 

## Luonne ja käyttäytyminen
Hierronpodenco metsästää yhtä rohkeasti ja innokkaasti kuin muutkin podencot.

## Alkuperä
Hierronpodenco syntyi bassetin ja podencon risteymästä. Sitä tavattiin ensimmäisen kerran El Hierrolla, minkä vuoksi se nimettiin kyseisen saaren mukaan, mutta nykyisin sitä esiintyy eniten Teneriffalla. Pienen kokonsa ansiosta se sopii erinomaisesti luolametsästykseen, ja sitä käytetään lähinnä kaniinin metsästykseen koloista sekä alueilla, joilla on tiheä kasvillisuus.

## Lähteet
Juris Silovs

**Juris Silovs** (30. elokuuta 1950 Krāslavā – 28. syyskuuta 2018) oli latvialainen yleisurheilija ja olympiamitalisti, joka kilpaili pikajuoksussa. Hän edusti aktiiviaikoinaan Neuvostoliittoa ja seuratasolla Aizkraukles Vārpa Rigaa. 

Silovs osallistui olympialaisiin ensimmäistä kertaa Münchenissä 1972. Hän oli tuolloin maansa hopeaa voittaneen 4 × 100 metrin viestijoukkueen jäsen. Silovs voitti vuonna 1973 Moskovassa pidetyissä universiadeissa kultaa 100 metriltä ajallaan 10,37 sekuntia. Hän sijoittui EM-kilpailuissa 1974 neljänneksi 100 metrillä ja oli mukana myös Neuvostoliiton neljänneksi sijoittuneessa 4 × 100 metrin viestijoukkueessa. Silovs juoksi Montréalin olympialaisissa 1976 sekä 100 metrin henkilökohtaisen matkan, jolla hän putosi jo alkuerissä että pikaviestin, jossa hän voitti pronssia.

Silovsin 60 metrin sisärataennätys 6,65 sekuntia oli aikanaan myös Neuvostoliiton ennätys.

## Henkilökohtaiset ennätykset

*Lähde: IAAF* 

* 100 m: 10,33 s (1973)
* 60 m (sisäradat): 6,65 (1974) 

## Lähteet
Vankimusjärvi

**Vankimusjärvi** on kuivatettu järvi, joka sijaitsi tuolloin Tyrväällä paikalla, joka on nykyään Pirkanmaan Sastamalaa. Järven kuivatus aloitettiin 1800-luvun alkupuolella ja saatiin päätökseen 1940-luvulla. Kuivatuksen seurauksena saatiin viljelysmaata noin 90 hehtaaria. Nykyään kartoissa lukee entisen järven paikalla Vankimus. Maastopainauman vedet ohjataan entisen järven pohjaa myöten nykyiseen Vankimusojaan , josta ne virtaavat Kärppälänjokeen. Entisen järven pohjamaa painuu vielä kasaan. Tämä on vaikeuttanut syvempien kohtien kuivattamista ja viljely on niissä kohdin hankalaa. Näihin kohtiin ollaan puuhaamassa kosteikkoa.

## Historiaa

Daniel Ekmanin kartassa 1700-luvun alusta Vankimusjärven nimi on kirjoitettu "Wangimasjärfwi".

Vuoden 1855−56 Kalmbergin kartastossa järvi oli nimeltään Vankimusjärvi ja se sijaitsi Tyrvään ja Karkun silloisen rajan tuntumassa. Raja seurasi järven pohjoispuolelle raivattujen peltojen reunoja niin, että kokonaisuus jäi Tyrväälle. Asutus sijaitsi pohjoisrannalla, missä olivat Järvenpään, Lumajan, Kaldilan, Watajan ja Isojärven kylät. Kartasta näkyy, että järven luonnollinen laskuoja seuraa nykyisen laskuojan reittiä. Kartan mukaan se kuului silloin Kärppälänjoen valuma-alueeseen. Järvi oli tuolloin kartasta arvioiden noin 2,5 kilometriä pitkä.

Vankimusjärvi oli ennen kuivaamistaan kalaisa järvi, mikä houkutteli sen rannoille asukkaita. Peltojen lisäksi tuli tarvetta heinäniityille, joita ajateltiin tuottaa järvenlaskulla. Ensimmäinen vaihe käynnistyi, kun 1800-luvun alussa kaivettiin yhdysoja Vankenojaa myöten Storminjokeen eli Ekojokeen. Tämä yritys tuotti heinämaata vain nimeksi.

Vuonna 1847 Satimus Abrah. Ericsson ja kumppanit pyysivät päätöstä järven kuivattamista silmällä pitäen. Ilmeisesti ainakin maanmittari on käynyt paikalla, koska hakemuksen mukana oli kaksi karttaa. Päätös tästä asiasta annettiin kaksi vuotta myöhemmin. Hanke käynnistettiin muuttamalla järven laskuojaksi Kärppälänjokeen laskeva oja. Uutta ojaa kanavoitiin noin 300 metrin matkalta. Nyt laskevan veden alta paljastui runsaammin heinämaata. Vuonna 1898 talollinen Nestor Niisuniemi kyseli vesijättömaan tuoton perään.

Kuivatustyö kesti varsin pitkään. Venäläisessä topografikartassa vuodelta 1909 Vatajan kylä ja Vankimusjärven rippeet on kuvattu niityksi, jonka pohjalla sijaitsi kolme pientä lampea, joita yhdisti kuivatusoja. Lopullisesti järvi kuivui 1948–1950, kun vanha kanava purettiin ja syvennettyyn ojaan upotettiin kilometrin matkalta putki. Lopulta työ saatiin valmiiksi ja lähes koko alue tuli peltoviljelyyn.

## Lähteet

## Aiheesta muualla
*Näkymä Vankimusjärvelle valtatieltä 12 (Google Street View)
* Virrin tila: Suvun ja tilan historiaa
Ari Ichihashi

**Ari Ichihashi** (, s. 22. marraskuuta 1977) on entinen japanilainen kestävyysjuoksija, joka on erikoistunut maratonjuoksuun.

Hän voitti Sapporon puolimaratonin vuosina 1997 ja 1998. Sevillan MM-kilpailuissa 1999 hän voitti hopeaa maratonilla ja juoksi samalla oman ennätyksensä 2.27.02. Samana vuonna hänet valittiin Japanin vuoden urheilijaksi. Sydneyn olympialaisissa 2000 hän sijoittui maratonilla 15:nneksi.

## Lähteet
Oleksandr Krykun

**Oleksandr Volodymyrovitš Krykun** (; s. 1. maaliskuuta 1966 Leipzig, Saksan demokraattinen tasavalta) on ukrainalainen entinen moukarinheittäjä ja olympiamitalisti. Hän edusti seuratasolla Kolos Umania.

Krykun sijoittui kymmenenneksi MM-kisoissa 1995 tuloksellaan 75,52 metriä ja voitti samana vuonna universiadeista hopeaa heitettyään tuloksen 77,06. Hän osallistui seuraavana vuonna uransa ensimmäisiin olympialaisiin Atlantassa, jossa hän voitti pronssia 80,02 metriä kantaneella heitollaan. Krykun sijoittui kahdeksanneksi Ateenan MM-kisoissa 1997 ja oli yhdestoista EM-kilpailuissa 1998. 

Krykun karsiutui 2000-luvulla kaikissa käymissään arvokisoissa: hän oli karsintakierroksen 20. Sydneyn olympialaisissa 2000, karsintaryhmänsä yhdestoista vuoden 2001 MM-kisoissa ja karsinnan kahdeksastoista Ateenan olympialaisissa 2004, joiden lisäksi hän karsiutui myös EM-kisoissa 2002 ja MM-kilpailuissa 2003.

Krykunin ennätys on 81,66 metriä, jonka hän heitti Kiovassa 2004.

## Lähteet
František Janda-Suk

**František Janda-Suk** (25. maaliskuuta 1878 Postřižín &ndash; 23. kesäkuuta 1955 Praha) oli tšekkoslovakialainen yleisurheilija ja olympiamitalisti, joka edusti aiemmin urallaan Böömiä. Hänen seuransa oli Slavia Praha.

Janda-Suk osallistui olympialaisiin ensimmäistä kertaa Pariisissa 1900, jolloin hän edusti Böömiä ja voitti hopeaa kiekonheitosta tuloksellaan 35,14 metriä. Hän kilpaili olympialaisissa seuraavan kerran Tukholmassa 1912, jolloin hän oli kuulantyönnössä viidestoista 11,15 metriä pitkällä työnnöllään ja sijoittui kiekonheitossa seitsemänneksitoista heitettyään 38,31 metriä. Janda-Suk kilpaili Pariisin olympialaisissa 1924 Tšekkoslovakian väreissä jo 46 vuoden iässä ja toimi kisojen avajaisissa maansa lipunkantajana. Hän oli kisoissa kiekonheiton 29. eli kolmanneksi viimeinen tuloksen (34,08 m) saanut.

Janda-Sukin ennätys kiekonheitossa oli 42,45 metriä vuodelta 1909 ja kuulantyönnössä 12,15 metriä vuodelta 1911.

## Lähteet
Nduka Awazie

**Nduka Awazie** (s. 4. huhtikuuta 1981) on nigerialainen entinen yleisurheilija ja olympiavoittaja, joka kilpaili pikajuoksussa. Hän edusti seuratasolla yhdysvaltalaista Eastern Michigan Eaglesia.

Awazie voitti 400 metrillä alle 20-vuotiaiden MM-kultaa Annecyssä 1998 ajallaan 45,54 sekuntia. Hän osallistui Sydneyn olympialaisissa 2000 400 metrin henkilökohtaiseen kilpailuun, jossa hän karsiutui jo ensimmäisellä kierroksella sekä 4 × 400 metrin viestiin, jossa Nigeria sijoittui alun perin toiseksi, mutta nousi voittajaksi ensimmäisenä maaliin tulleen Yhdysvaltain joukkueen jouduttua hylätyksi.

Awazien ennätys 400 metrillä on 45,44 sekuntia, jonka hän juoksi Dakarissa 1998.
 
## Lähteet
Larry Myricks

**Lawrence Ellwyne ”Larry” Myricks** (s. 10. maaliskuuta 1956 Clinton, Mississippi) on yhdysvaltalainen yleisurheilija, joka saavutti 1980–1990-luvuilla useita arvokisamitaleja pituushypyssä, ja kilpaili myös pikajuoksussa. 

Mississippi Collegessa opiskellut Myricks voitti NCAA:n pituushyppymestaruuden 1976. Hän pääsi samana vuonna Yhdysvaltojen olympiajoukkueeseen ja selviytyi Montrealissa loppukilpailuun, muttei voinut osallistua siihen murrettuaan jalkansa lämmittelyhypyssään. Vuonna 1979 hän voitti pituushypyssä NCAA:n mestaruuden, Yhdysvaltojen ulkoratamestaruuden ja maailmancupin. Lisäksi hän oli ensimmäinen maailman rankinglistalla. Hän voitti pituushypyn Yhdysvaltojen-mestaruuden myös 1980 ja selviytyi olympiajoukkueeseen, muttei voinut osallistua kisoihin kotimaansa boikotoitua niitä.

Myricks karsiutui 200 metrin juoksun alkuerissä Helsingin MM-kilpailuissa 1983. Los Angelesin olympialaisissa 1984 hän sijoittui pituushypyssä neljänneksi. Hän voitti saman lajin sisäratojen maailmanmestaruuden Indianapolisissa 1987 tuloksella 823. Samana vuonna niin ikään Indianapolisissa järjestetyissä Pan-Amerikan kisoissa hän sai hopeaa. Rooman MM-kilpailuissa 1987 hän sijoittui alkuperäisissä tuloksissa neljänneksi tuloksella 833, mutta nousi pronssille, kun toimitsijoiden todettiin mitanneen Giovanni Evangelistin viimeisen kierroksen hypyn liian pitkäksi.

Myricks voitti Yhdysvaltojen-mestaruuden 200 metrillä 1988. Saman vuoden olympiakarsinnoissa hän teki pituushypyssä ennätyksensä 874. Soulin olympialaisissa hän sai pronssia tuloksella 827. Hän voitti toistamiseen sisäratojen maailmanmestaruuden Budapestissa 1989 hypättyään 837. Hän voitti samana vuonna Yhdysvaltojen ulkoratamestaruuden, GP-finaalin ja maailmancupin. Hän sai pronssia Tokion MM-kilpailuissa 1991 tuloksella 842. 

Myricks voitti sisäratojen Yhdysvaltojen-mestaruuden pituushypyssä 1976, 1979, 1980, 1981, 1988, 1989 ja 1990.

## Ennätykset
### Ulkoradat

### Sisäradat

## Lähteet
Sara Moreira

**Sara Moreira** (s. 17. lokakuuta 1985 Santo Tirso) on portugalilainen yleisurheilija, joka kilpailee keski- ja pitkien matkojen juoksussa sekä maastojuoksussa. Hän oli erikoistunut aiemmin 3&nbsp;000 metrin estejuoksuun, nyttemmin pitkille ratamatkoille ja maratonille.

Vuonna 2007 Moreira otti pronssia alle 23-vuotiaiden EM-kilpailuissa 3&nbsp;000 metrin estejuoksussa.  Pekingin olympialaisissa 2008 hän oli mukana 3&nbsp;000 metrin estejuoksussa, jossa hän ei päässyt alkueristä jatkoon. Yleisurheilun MM-kilpailuissa hän on juossut neljä kertaa finaalissa; Osakassa 2007 3&nbsp;000 metrin esteissä sijoittuen 13:nneksi, Berliinissä 2009 5&nbsp;000 metrillä sijoittuen kymmenenneksi ja Daegussa 2011 3&nbsp;000 metrin esteissä sijoittuen alun perin 12:nneksi. Daegun MM-kisoissa hän antoi kuitenkin positiivisen dopingnäytteen ja sai kuuden kuukauden kilpailukiellon. Pekingissä 2015 hän oli 10&nbsp;000&nbsp;metrillä kahdestoista.

Sisäratojen EM-kilpailuissa 2009 Moreira oli 3&nbsp;000 metrillä hopealla. Ulkoratojen EM-kilpailuissa Barcelonassa 2010 hän sijoittui 5&nbsp;000 metrillä alun perin kolmanneksi, mutta nousi myöhemmin toiseksi kun voittaja Alemitu Bekele hylättiin dopingrikkomuksen takia. Helsingin EM-kilpailuissa 2012 hän sijoittui 5&nbsp;000 metrillä kolmanneksi. Lontoon olympialaisissa 2012 Moreira sijoittui 10&nbsp;000 metrin juoksussa 14:nneksi. Hän voitti 3&nbsp;000 metrin sisäratojen Euroopan-mestaruuden Göteborgissa 2013 ajalla 8.58,50. Hän voitti puolimaratonin Euroopan-mestaruuden sekä henkilökohtaisessa että joukkuekilpailussa Amsterdamissa 2016.

Maastojuoksussa Moreira on saavuttanut pronssia MM-joukkuekilpailussa 2009 ja kultaa EM-joukkuekilpailussa vuosina 2008–2010.

## Henkilökohtaiset ennätykset
:Lähde: IAAF, Tilastopaja
;Ulkoradat
*1 500 metrin juoksu: 4.07,11 (2010)
*3 000 metrin juoksu: 8.42,69 (2010)
*5 000 metrin juoksu: 14.54,71 (2010)
*10 000 metrin juoksu: 31.12,93 (2015)
*5 kilometrin tiejuoksu: 15.38 (2016)
*10 kilometrin tiejuoksu: 31.25 (2008)
*15 kilometrin tiejuoksu: 48.48 (2013)
*Puolimaraton: 1.09.18 (2015)
*Maeaton: 2.24.49 (2015)
*3 000 metrin estejuoksu: 9.28,64 (2009)

;Sisäradat
*1 500 metrin juoksu: 4.10,65 (2011)
*3 000 metrin juoksu: 8.44,22 (2011)
*Kahden mailin juoksu: 9.47,99 (2010)

## Lähteet
Thomas Hylkema

**Thomas Hylkema** (s. 20. elokuuta 1988 Alankomaat) on hollantilainen moottoriurheilija. Hänen veljensä Bart Hylkema on myös moottoriurheilija. 

Hylkema aloitti uransa karting-sarjoissa. Vuonna 2007 hän kilpaili Formula BMW ADAC -sarjassa sijoittuen sijalle 20. Vuonna 2008 Hylkema kilpaili Formula Renault UK-sarjassa ollen 17:s. Hylkema jatkoi sarjassa seuraavana vuonna ollen 16:s. Vuonna 2010 Hylkema sijoittui sarjan 14:nneksi. Vuonna 2011 Hylkema kilpaili GP3-sarjassa Tech 1 Racing -tallissa korvaten Andrea Caldarellin Valencian kilpailusta lähtien. Hän ei saavuttanut pisteitä parhaana tuloksenaan 14. sija.

## GP3-tulokset
Diana Saqib

**Diana Saqib** (s. noin 1981 Afganistan) on afganistanilainen elokuvaajaa. 

Saqib on ollut lapsuutensa ja nuoruutensa maanpaossa Iranissa, jossa hän opiskeli dokumenttielokuvien tekijäksi. Hän on keskittynyt erityisesti afganistanilaisten naisten elämän kuvaamiseen. Ensimmäisessä dokumenttielokuvassaan *Twenty Five Per Cent* hän kuvaa kuutta naisparlamentaarikkoa. Elokuvaa on esitty maailmalla elokuvajuhlilla. Toinen elokuva kertoo afganistanilaisesta naisurheilijasta. Alkuperäinen päähenkilö haki harjoitusleirin aikana Italiasta turvapaikaa, joten hän joutui etsimään uuden. Kolmas elokuva kertoo mielenosoituksista 15. huhtikuuta 2009. Mielenosoitus oli poikkeuksellinen, sillä uskonnollisia johtajia kohtaan eivät naiset olleet sitä ennen osoittaneet mieltää, ja se on myös ankarasti kiellettyä.

Hänen sisarensa on parlamentin jäsen Sabrina Saqeb.

## Filmografia
**Twenty Five Per Cent*, 2009
## Lähteet
Help Is on the Way

**Help Is on the Way** on punk rock-yhtye Rise Againstin vuonna 2011 julkaisema single. Se on yhtyeen kuudennen albumin, *[[Endgame (Rise Againstin albumi)|Endgamen]]*, ensimmäinen single. 

## Listasijoitukset

## Lähteet

## Aiheesta muualla
* Help Is on the Way -musiikkivideo YouTube (VEVO)
Giulio Tremonti

**Giulio Tremonti** (s. 18. elokuuta 1947 Sondrio, Italia) on italialainen poliitikko. Hän toimi Italian valtiovarainministerinä Silvio Berlusconin hallituksissa vuosina 2008–2011, 2005–2006, 2001–2004 sekä 1994–1995.

Koulutukseltaan Tremonti on lakimies ja taloustieteilijä. Siviiliammatiltaan Tremonti on oikeustieteen professori Pavian yliopistossa. Tällä hetkellä hän työskentelee Aspen-instituutissa ja kirjoittaa kolumneja Corriere della Sera -lehteen.
Kaarlo Junnelius

**Kaarlo Iivari Junnelius** (25. huhtikuuta 1881 Oulu – 9. helmikuuta 1950 Oulu) oli suomalainen insinööri, kauppias, toimitusjohtaja, rehtori ja kunnallispoliitikko.

Kaarlo Junneliuksen vanhemmat olivat merikapteeni Albert Adrian Junnelius ja Maria Carolina Junnelius (o.s. Virkkula). Isänsä opissa Kaarlo Junnelius oppi kaupanteon alkeet.

Junnelius tuli ylioppilaaksi Oulun Lyseosta ja valmistui diplomi-insinööriksi 1903. Hän opetti Oulun teollisuuskoulussa vuodesta 1905 ja toimi sen rehtorina 1927–1948. Junnelius toimi myös mm. Kempeleen tiilitehtaan teknillisenä johtajana (1907–1910), Oulun Puhelin Osakeyhtiön toimitusjohtajana (1916–1920)  sekä Ab Uleå Oy:n osastonjohtajan ja osastopäällikön tehtävissä (1920–1930). Hän oli useaan otteeseen Oulun kaupunginvaltuuston jäsen (1917–1920, 1925–1930, 1934). Oulun vt. kaupunginjohtajana Junnelius toimi 1930–1931.

## Kirjallista tuotantoa
Junnelius on kirjoittanut mm. teokset
* Oulun kaupungin säästöpankki historia 1896-1935, myös ruots.
* Oulun kaupungin sähkölaitos historia 1889- 1939, Oulu 1939 
* Oulun teknillisen seuran toimintaa 1909-1934 
* Oulun teknillisen seuran uraauurtavaa toimintaa 
* Oulun teknillisen seuran 25-vuotisjuhlajulkaisu, Oulu 1935 

## Lähteet

## Aiheesta muualla
* Kuka kukin oli Wikiaineisto
Bella Hartley

**Bella Hartley** (oikealta nimeltään Isabella Hartley) on kuvitteellinen hahmo australialaisessa nuortensarjassa H2O: Just Add Water. Häntä näyttelee Indiana Evans.

## Kuka on Bella?
Bella tulee H2O:hon vasta 3. tuotantokaudella Emman lähdettyä maailmanympärysmatkalle. Bella on myös merenneito ja hänen voimansa on veden muutaminen gelatiiniksi ja kovettaminen kiteiksi. Bella tuli merenneidoksi jo 9-vuotiaana, kun he asuivat Irlannissa ja Bella löysi sieltä samanlaisen kuutamoaltaan kuin Mako-saarella. Bella sai tietää Cleon ja Rikkin olevan merenneitoja, kun vesilonkero veti Rikkin veteen Rikki`s baarin avajaisiltana ja Bella näki Rikkin pyrstön hänen kastuttuaan. Cleo hyppäsi veteen pelastamaan Rikkiä. Bellan seuratessa Cleoa veteen, näki Bella veden alla Cleonkin olevan merenneito. Bella laulaa Rikki`s -baarissa bändin kanssa.

## Luonne
Bella on luonteeltaan hauska ja iloinen. Bella on myös pirteä ja joskus vähän höpsö. Hän on myös kaunis ja temperamenttinen. Useat pojat yrittävät flirttailla hänelle, mutta Bella ei kiinnitä siihen huomiota.

## Ulkonäkö
Bellalla on kullanruskeat hiukset ja sinivihreät silmät. Bella on noin 165 senttimetriä pitkä. Koskettuaan veteen Bella muuttuu merenneidoksi. Bella pitää ihmisenä ollessaan mustaa kaulakorua, jossa on sininen "kide". Kide on peräisin luolasta, joka sijaitsee Irlannissa, jossa Bella muuttui merenneidoksi.

## Rakkauselämä
Sarjassa Bella ihastuu Williin, jota 3. tuotantokaudella esittää Luke Mitchell. Myöhemmin he alkavat seurustelemaan. Will saa tietää Bellasta, Rikkistä ja Cleosta ja lupaa, ettei kerro heistä kenellekään.
KK Budućnost Podgorica

**KK Budućnost** on montenegrolainen koripalloseura Podgoricasta.

## Historia
Seura perustettiin vuonna 1949. Vuonna 1951 Budućnost voitti kaupunkien välisen sarjan Herceg Novissa. Joukkue juhli ensimmäistä Montenegron mestaruutta vuonna 1958, jonka johdosta seura pääsi karsimaan pääsystä Jugoslavian pääsarjaan. Karsintaottelut peruutettiin kuitenkin Jugoslavian koripalloliiton päätöksellä ja Zastava Kragujevac pääsi suoraan pääsarjaan. Myös vuosina 1960, 1961 ja 1969 Budućnost voitti Montenegron mestaruuden.

1970-luvun alussa Montenegron mestaruudesta pelattiin yhtenäisessä sarjassa, eikä sarjaa jaettu alueiden kesken. Budućnost juhli jälleen Montenegron mestaruutta vuosina 1970 ja 1971, sekä nousi Jugoslavian toiselle sarjatasolle yhdeksi kaudeksi (1971–1972). Vuosina 1973–1974 seura voitti jälleen Montenegron mestaruuden ja nousi Jugoslavian toiselle sarjatasolle kaudeksi 1974–1975. Kaudella 1979–1980 joukkue oli toisen sarjatason ensimmäinen ja nousi suoraan pääsarjaan. Samalla seuran kotiareena, Morača Sports Center, avattiin. Jugoslavian pääsarjassa Budućnost pelasi vuodet 1980–1988. Takaisin korkeimmalle sarjatasolle joukkue onnistui nousemaan kaudeksi 1990–1991. Seuran menestyksekkäimmät vuodet sijoittuvat 2000-luvun vaihteeseen, jolloin joukkue voitti kolme kertaa perättäin Jugoslavian mestaruuden. Kaudella 2000–2001 Budućnost pääsi Euroliigassa kuudentoista parhaan joukkoon. Vuodesta 2006 lähtien seura on pelannut Montenegron liigassa, jossa se on voittanut mestaruuden vuosina 2007–2012.

## Lähteet

## Aiheesta muualla
*Virallinen kotisivu
Set Fire to the Rain

"**Set Fire to the Rain**" on brittiläisen laulaja-lauluntekijä Adelen kappale ja 4. huhtikuuta 2011 julkaistu single hänen toiselta studioalbumiltaan *[[21 (Adelen albumi)|21]]*. Laulun ovat tehneet Adele ja Fraser T. Smith, ja sen on tuottanut Smith.

## Listasijoitukset

## Lähteet
Gary Honey

**Gary Ronald Honey** (s. 26. heinäkuuta 1959 Melbourne) on australialainen yleisurheilija, joka kilpaili kansainvälisellä tasolla vuosina 1979–1990. Hänen päälajinsa oli pituushyppy, jonka lisäksi hän osallistui arvokilpailuissa kolmiloikkaan ja viestijuoksuihin.

Honey sijoittui maailmancupin 1979 pituushypyssä viidenneksi. Moskovan olympialaisissa 1980 hän karsiutui saman lajin loppukilpailusta. Vuoden 1981 maailmancupissa hän oli toinen tuloksella 811 cm. Brisbanen Kansainyhteisön kisoissa 1982 hän voitti pituushypyssä kultaa tuloksella 813. Helsingin MM-kilpailuissa 1983 hän oli samassa lajissa kuudes.

Honey sai Los Angelesin olympialaisissa 1984 hopeaa pituushypyssä tuloksella 824. Maailmancupissa 1985 hän sijoittui neljänneksi. Edinburghin Kansainyhteisön kisoissa 1986 hän voitti kultaa pituushypyssä tuloksella 808 ja oli neljäs kolmiloikassa. Aucklandin Kansainyhteisön kisoissa 1990 hän sijoittui pituushypyssä kymmenenneksi.

Honey voitti Australian-mestaruuden pituushypyssä kaudella 1978–1979 sekä yhdeksän kertaa peräkkäin kaudesta 1980–1981 kauteen 1988–1989. Hän hyppäsi ennätyksensä 827 cm Budapestissa 20. elokuuta 1984.

## Lähteet
Rooman piiritys

**[[Rooma]]n kaupunki** on **piiritetty** useaan kertaan historiansa aikana:

*Rooman ryöstö (410), visigootit piirittävät ja ryöstävät Rooman
*Rooman piiritys (537–538), gootit piirittävät kuninkaansa Vitigesin johdolla Rooman
*Rooman piiritys (546), goottien kuningas Totila valtaa ja ryöstää Rooman
*Rooman piiritys (549–550), Totila valtaa Rooman toistamiseen
*Rooman piiritys (756), lombardien prinssi Aistulf piirittää Rooman
*Rooman piiritys (1849), Ranskan joukot piirittävät ja valtaavat Rooman kukistaen Rooman tasavallan
*Rooman valtaus, italialaiset valtaavat Rooman syyskuussa 1870

## Katso myös
*Rooman ryöstö
Maicel Malone-Wallace

**Maicel Malone-Wallace** (s. 12. kesäkuuta 1969 Indianapolis) on yhdysvaltalainen entinen yleisurheilija ja olympiavoittaja, joka kilpaili pikajuoksussa.

Malone-Wallace oli voittamassa kultaa maansa 4 × 100 metrin viestijoukkueessa alle 20-vuotiaiden MM-kilpailuissa 1986 ja sai samoista kisoista hopeaa 4 × 400 metrillä vuonna 1988, jonka lisäksi hän voitti 400 metriltä hopeaa vuonna 1988 ja 100 metriltä pronssia Ateenassa 1986. Hän voitti vuonna 1991 kultaa Pan-Amerikan kisoissa 4 × 400 metrillä ja universiadeissa sekä 400 metrin henkilökohtaisella matkalla, jolla hän juoksi tuloksen 50,65 sekuntia ja jätti toiseksi sijoittuneen Alankomaiden Gertha Trompin yli sekunnin päähän että viestissä. Malone-Wallace sai kolmannen kultamitalinsa universiadeista vuonna 1993, jolloin hän juoksi maansa 4 × 400 metrin viestijoukkueessa.

Malone-Wallacesta tuli maailmanmestari Stuttgartissa 1993, jossa Yhdysvallat voitti pitkän viestin. Hän oli voittamassa matkalta myös olympiakultaa Atlantan kisoissa 1996, joissa hän juoksi myös henkilökohtaisella matkalla, jolla hän pääsi välieriin asti. Malone-Wallace sai 4 × 400 metriltä vielä MM-hopeaa vuosina 1997 ja 1999.

## Ennätykset

*Lähde: IAAF* 

* 400 m: 50,05 s (1994)
* 100 m: 11,47 (1991)
* 200 m: 22,80 (1995)

## Lähteet
Lentopallon miesten SM-sarjakausi 1994–1995

**Lentopallon miesten mestaruussarjassa** kaudella 1994-1995 pelattiin kymmenen joukkueen runkosarja, josta 6 parasta jatkoi ylempään loppusarjaan muiden joutuessa karsintaan. Kausi oli viimeinen SM-sarjan nimellä pelattu. 24.9.1994 perustettu SM-liiga aloitti käytännön sarjatoimintansa syksyllä 1995. Uusi SM-liiga järjesti jo kesällä neljän osakilpailun turnaussarjan, johon kaikki liigayhdistelmät osallistuivat.

## Miesten SM-sarja

### Runkosarja

### Ylempi loppusarja

### Pudotuspelit

#### Välierät

#### Loppuottelut

Mestarit: Sami Harjula, Seppo Hoivala, Erkki Keränen, Harri Nevalainen, Ady Pralea, Jari Salokangas, Tuomas Sammelvuo, Mikko Sivonen, Tero Viitanen, Harri Vänni. Valmentaja: Timo Hoivala.

#### Pronssiottelu

### SM-noususarja

Kaikki SM-sarja joukkueet säilyttivät paikkansa, mutta Kalevan Lentopallo luopui SM-liigasta. Vihdin Lentopallo-90 nousi SM-liigaan.

## Lähteet

* Suomen Lentopalloliitto: Miesten SM-taulukot 1957-2009
* Suomen Lentopalloliitto: Lentopallokirja 1995-1996
Rooman piiritys (537–538)

**Rooman piiritys** käytiin vuosina 537–538 Rooman kaupunkia hallinneiden Itä-Rooman joukkojen ja sitä piirittäneiden ostrogoottien välillä. Piiritys kesti yli vuoden, helmi–maaliskuusta 537 maaliskuuhun 538, ja sen aikana roomalaisten joukkojen komentaja, sotapäällikkö Belisarius torjui goottien kuninkaan Vitigesin johtamien joukkojen hyökkäykset. Gootit perääntyivät, kun toinen roomalaisarmeija oli vallannut Ariminumin (nykyinen Rimini) ja uhkasi goottivaltakunnan pääkaupunkia Ravennaa.

## Lähteet

* 
* 
* 
*
Werfel

**Werfel** on muun muassa seuraavien henkilöiden sukunimi:

* Alma Mahler-Werfel (o.s. *Schindler*, 1879–1964), itävaltalainen säveltäjä ja taiteilija
* Franz Werfel (1890–1945), itävaltalais-böömiläinen kirjailija
André Castanet

**André Castanet** oli ranskalainen yleisurheilija ja olympiamitalisti, joka kilpaili kestävyysjuoksussa. Hän edusti seuratasolla SA Montrougea.

Castanet osallistui olympialaisiin kerran, Pariisissa 1900. Hän juoksi tuolloin 5&nbsp;000 metrin joukkuekilpailussa, jossa Ranska oli toinen hävittyään ainoalle kilpailijalleen brittiläiselle amatööriurheiluliiton joukkueelle, jonka mukana oli australialainen Stanley Rowley. Ranska hävisi kilpailun kolmella sijoituspisteellä pistein 26-29.

## Lähteet
Iso kiltti jätti (vuoden 1989 elokuva)

**Iso kiltti jätti** () on vuonna 1989 tehty animaatiofantasiaelokuva, jonka on ohjannut Brian Cosgrove John Hambleyn käsikirjoituksesta. Elokuva perustuu brittiläisen Roald Dahlin samannimiseen lastenkirjaan. Suomessa Yle esitti sen televisiossa vuonna 1992.

Elokuva oli ainoa Dahlin elinaikana julkaistuista sovituksista, joka sai ylistystä itse kirjailijalta, joka oli elokuvan päätyttyä noussut seisomaan antaakseen aplodeja. Tämä oli ollut helpotus ohjaaja Cosgrovelle, joka tiesi Dahlin suhtautuneen kriittisesti teostensa pohjalta tehtyihin elokuvasovituksiin, mainittavimpana vuoden 1971 *[[Jali ja suklaatehdas (vuoden 1971 elokuva)|Jali ja suklaatehdas]]* -elokuva.

## Juoni

Nuori orpotyttö Sophie herää eräänä yönä orpokodissa outoon ääneen, joka kuuluu ulkoa. Hän pelästyy nähdessään valtavan kokoisen viittamiehen kurkistelemassa toisten talojen ikkunoista sisään. Jättiläinen huomaa Sophien ja kaappaa hänet ja pakenee tyttö mukanaan jättiläisten maahan, jottei tämä paljastaisi muille ihmisille jättiläisten olemassaolosta. Sophien onneksi jättiläinen osoittautuu ystävälliseksi ja tämä esittäytyy nimellä IKJ, joka on lyhennys "Isosta Kiltistä Jätistä". IKJ:n työ on kerätä unimaailmassa kauniita unia ja ihmisten maailmassa levittää niitä nukkuvien ihmisten ajatuksiin. Sekä Sophien että myös IKJ:n harmiksi jättiläisten maa pitää sisällään erittäin pahoja jättiläisiä, jotka tulevat vain ihmisten maailmaan saalistaakseen nukkuvia lapsia herkkupaloiksi. He päättävät nujertaa jättiläiset, joten Sophien ja IKJ:n on korkea aika paljastaa Englannin kuningattarelle kuin myös muille ihmisille totuus jättien olemassaolosta ja saada kuningatar auttamaan heitä vangitsemaan pahat jätit.

## Äänirooleissa

## Lähteet
Petri Karisma

**Petri Karisma** on Vapaa-ajattelijain liiton entinen puheenjohtaja. Hänet valittiin tehtävään vuonna 2011 ja uudelleen 2014. Karisma erosi puheenjohtajan tehtävästä lokakuussa 2016. Hän on toiminut myös liiton tiedottajana. Karisma on toinen vuonna 2003 avatun Eroakirkosta.fi-verkkopalvelun perustajista. ja toiminut sen tiedottajana koko palvelun olemassaolon ajan. Sivuston kautta kirkosta on eronnut kymmenessä vuodessa 408&nbsp;000 kirkon jäsentä.

Karisma toimi Tampereen vapaa-ajattelijoiden puheenjohtajana vuodet 2006-2015 ja ennen tätä varapuheenjohtajana. Vuonna 2008 Karisma pyrki vihreiden listoilta Tampereen kaupunginvaltuustoon. Vuonna 2015 Karisma oli ehdolla eduskuntavaaleissa SDP:n listoilla.

Koulutukseltaan Karisma on diplomi-insinööri ja työskentelee koneistuksen opettajana ammattikoulussa. Hän on ajanut elämänkatsomustiedon opetusta kouluissa vaihtoehtona uskonnonopetukselle.

Kirkko ja kaupunki -lehti ”juksasi” lukijoitaan aprillipäivänä 2014 uutisoimalla Petri Karisman johdattelevan sanankuulijoita esirukoukseen Kallion kirkossa.

## Lähteet

## Aiheesta muualla
* Petri Karisman verkkosivut
* Johannes Ijäs: Uusi vapaa-ajattelijoiden puheenjohtaja: Liiton oltava kirkkojen vahtikoira Kotimaa24.fi. 11.7.2011.
* Vapaa-ajattelijat Seinäjoella: Uskontosymbolit pois kouluista. Seinäjoen sanomat 14.3.2012.
* Puheenjohtajaehdokkaat esittelyssä: Petri Karisma Vapaa Ajattelija 3/2011. Sivu 10.
Hänen kuninkaallinen korkeutensa

**Hänen kuninkaallinen korkeutensa** () on Danielle Steelin 2006 julkaistu romaani. Teos on ilmestys suomeksi Hilkka Pekkasen suomentamana, WSOYn kustantamana 2009.

## Lähteet

## Aiheesta muualla
* 
*  Ote romaanista.
STS-51-J

**STS-51-J** oli Nasan 21. avaruussukkulalento ja avaruussukkula *[[Atlantis (avaruussukkula)|Atlantiksen]]* ensilento. Atlantis laukaistiin Kennedyn avaruuskeskuksesta 3. lokakuuta 1985 nelipäiväiselle lennolle. Lento kuljetti Yhdysvaltain puolustusministeriön salaisen hyötykuorman. Lento oli toinen kokonaan puolustusministeriölle omistettu sukkulalento STS-51-C:n jälkeen.

Vaikka hyötykuorma oli salainen, niin raportoitiin kahden sotilaallisen tietoliikennesatelliitin (USA-11 ja USA-12) laukaisu sukkulan rahtiruumasta. Satelliitit laukaistiin kiertoradalle satelliittiin kiinnitetyn Boeingin Inertial Upper Stagen (IUS) avulla. IUS on kaksivaiheinen kiinteän polttoaineen boosterraketti, massa 14&nbsp;742 kg. Kummankin satelliitin massa oli 2&nbsp;613 kg. Satelliitit olivat osa Yhdysvaltain puolustusministeriön sotilaallisten tietoliikenesatelliittien DSCS-III -järjestelmää (Defense Satellite Communications System).

## Miehistö

## Media

Tiedosto:STS51J First Flight of Atlantis.jpg|Atlantiksen ensilaukaisu
Tiedosto:DSCS-III STS-51-J.jpg|DSCS-III satelliitit Atlantiksen rahtiruumassa
Tiedosto:STS51J Atlantis Landing.jpg|Atlantis laskeutuu Edwardsin lentotukikohtaan


## Lähteet

## Aiheesta muualla

* Lennon yhteenveto Nasan sivulla
3552 Don Quixote

**3552 Don Quixote** on Maan lähelle tuleva pikkuplaneetta, joka kuuluu Amor-asteroideihin. Don Quixoten löysi P. Wild vuonna 1983. Pikkuplaneetta sai nimensä Miguel de Cervantesin Don Quijote -romaanin sankarin mukaan. Ennen nimeämistään tämä asteroidi tunnettiin väliaikaisella tunnuksella **1983 SA**. Don Quixote kiertää Aurinkoa hyvin eksentrisellä radalla, jonka inklinaatio on hyvin suuri (noin 30,97°). Tämä pikkuplaneetta on todennäköisesti loppuunpalanut komeetta. 

## Lähteet
*JPL Small-Body Database Browser: 3552 Don Quixote (1983 SA) 
* 
*Numbered minor planets 
*What the physical properties of near-Earth asteroids tell us about sources of their origin?
Aave (Danielle Steelin romaani)

**Aave** () on Danielle Steelin kirjoittama, vuonna 1997 ilmestynyt romaani. Teos ilmestyi suomeksi 1999 Kaisa Luntisen kääntämänä ja WSOY:n kustantamana.

## Lähteet

## Aiheesta muualla
* The Ghost Written by Danielle Steel. Kirjan synopsis.
Toppserien

**Toppserien** on Norjan korkein naisten sarjataso jalkapallossa.

Kansallinen pääsarja naisten jalkapallossa perustettiin Norjaan 1984. Aluksi sarjaa pelattiin alueellisissa lohkoissa, joiden parhaat ratkaisivat mestaruuden pudotuspeleissä. Kaudesta 1987 lähtien sarjaa on pelattu yhdessä koko maan kattavassa lohkossa. Sarjan nimi oli *1. divisioona* vuosina 1984–1995, *Eliteserien* vuosina 1996–1999 ja vuodesta 2000 lähtien *Toppserien*.

Norjan pääsarjan menestynein seura on SK Trondheims-Ørn seitsemällä mestaruudella.

## Joukkueet kaudella 2025
Norjan naisten pääsarjan joukkueet kaudella 2024–2025:
* FK Bodø/Glimt
* Hønefoss BK
* Kolbotn IL
* Lillestrøm SK
* Lyn Fotball
* Rosenborg BK
* Røa IL
* SK Brann
* Stabæk Fotball
* Vålerenga Fotball

## Lähteet

## Aiheesta muualla
* Liigan viralliset sivut
Musta Saara

**Pyhä Saara**, myös *Musta Saara* tai *Saara Egyptiläinen*, oli legendan mukaan Maria Magdalenan, Klooppaan vaimon Marian sekä Marian, apostolien Jaakobin ja Johanneksen äidin palvelija, joka matkusti heidän kanssaan Palestiinasta nykyisen Ranskan Camargueen, jossa hän nousi maihin nykyisen Saintes-Maries-de-la-Merin kaupungin luona. Hänestä ei ole mitään historiallista tietoa, ainoastaan legendoja. Hän on tullut tunnetuksi romanien suojeluspyhimyksenä, ja hänet tunnetaan myös sanskriitinkielisellä nimellä *Sara-la-Kali*, Suomen romanien keskuudessa myös nimellä **Kurki Saara**.

## Lähteet